കൈപ്പേറിയ മണ്ഡലമായ മട്ടന്നൂരാണ് ആര്എസ്പിക്ക് കോണ്ഗ്രസ് തന്നത്, ചവറയില് വീഴ്ച്ച വിശദീകരിച്ച് ഷിബു ബേബി ജോണ് Begin typing your search... X യുഡിഎഫ് വിടില്ലെന്ന തീരുമാനത്തിന് പിന്നാലെ പ്രതികരണവുമായി ആര്എസ്പി നേതാവ് ഷിബു ബേബി ജോണ്. കൈപ്പേറിയ മണ്ഡലമായ മട്ടന്നൂരാണ് ആര് എസ് പി യ്ക്ക് കോണ്ഗ്രസ് തന്നത്. ചവറയില് കോണ്ഗ്രസ് സംഘടന പ്രവര്ത്തനത്തില് വീഴ്ച ഉണ്ടായി. ആര് എസ് പി യു ഡി എഫിന്്റെ അഭിവാജ്യഘടകം. മുന്നണിയിലെ പ്രശ്നങ്ങള് പരിഹരിക്കണം. ആറ്റിങ്ങലില് മത്സരിക്കാന് താല്പര്യം ഇല്ലെന്ന് നേരത്തെ വ്യക്തമാക്കിയതാണെന്നും ഷിബു ബേബി ജോണ് പറഞ്ഞു. കോണ്ഗ്രസിലെ പ്രശ്നങ്ങള് അവമതിപ്പ് ഉണ്ടായി. ഉച്ചയ്ക്ക് തൊട്ട കൈകൊണ്ട് ഉദരക്രിയ ചെയ്യുകയാണ് കോണ്ഗ്രസ് ചെയ്തത്. തന്്റെ പ്രസ്താവന സദുദ്ധേശപരമായിരുന്നുവെന്നും ഷിബു ബേബി ജോണ് വിശദീകരിച്ചു. മട്ടന്നൂരില് ആര്എസ്പി സ്ഥാനാര്ത്ഥി ഇല്ലിക്കല് അഗസ്റ്റി വമ്ബന് പരാജയം ഏറ്റുവാങ്ങിയിരുന്നു. മുന് ആരോഗ്യമന്ത്രിയും സിപിഐഎമ്മിലെ ഏറ്റവും ശക്തയായ സ്ഥാനാര്ത്ഥിയുമായ കെകെ ശൈലജയാണ് മണ്ഡലത്തില് റെക്കോര്ഡ് ഭൂരിപക്ഷത്തിന് വിജയിച്ചത്. നേരത്തെ യുഡിഎഫ് വിടേണ്ട സാഹചര്യം നിലവില് ഇല്ലെന്ന് ആര്എസ്പി നേതൃത്വം വ്യക്തമാക്കിയിരുന്നു. യുഡിഎഫ് വിട്ടേക്കുമെന്ന അഭ്യൂഹങ്ങള്ക്കിടെയാണ് ആര്എസ്പി നിലപാട് അറിയിച്ചിരിക്കുന്നത്. തിങ്കളാഴ്ച്ച നടക്കുന്ന യുഡിഎഫ് യോഗത്തില് പങ്കെടുക്കുമെന്നും ആര്എസ്പി വ്യക്തമാക്കി. അഭിപ്രായ വ്യത്യാസങ്ങള് ഉണ്ടെങ്കിലും യുഡിഎഫുമായി സഹകരിച്ചുപോകാമെന്നാണ് നിലപാട്. നിരന്തരം കോണ്ഗ്രസില് ഉണ്ടാവുന്ന പരസ്യപോരിലും തദ്ദേശ തെരഞ്ഞെടുപ്പില് ഉള്പ്പെടെ നേരിട്ട തിരിച്ചടിയിലും ആര്സ്പി നേതൃത്വം അസ്വസ്ഥരാണ്. നിയമസഭയില് കൂടി കനത്ത തോല്വി നേരിടുകയും ഭിന്നതകള് പരസ്യമാവുകയും ചെയ്തതോടെ ഷിബു ബേബി ജോണ് ഉള്പ്പെടെയുള്ള നേതാക്കള് കോണ്ഗ്രസിനെ വിമര്ശിച്ചു. ഡിസിസി പട്ടിക പ്രഖ്യാപിച്ചതിന് ശേഷവും കോണ്ഗ്രസില് സമാന സാഹചര്യം തന്നെയാണെന്നതും ആര്എസ്പിയെ അസ്വസ്ഥരാക്കി. ചവറയിലെ തോല്വിയില് ഉള്പ്പെടെ ആര്എസിപി കോണ്ഗ്രസിനെ വിമര്ശിക്കുകയാണ്. പിന്നാലെ യുഡിഎഫ് ചവറ നിയോജകമണ്ഡലം കമ്മിറ്റി ചെയര്മാനെ അനുനയ നീക്കത്തിന്റെ ഭാഗമായി കഴിഞ്ഞ ദിവസം മാറ്റിയിരുന്നു. ഇതാണ് ആര് എസ് പിയുടെ നിലപാട് മാറ്റത്തിന്റെ ഒരു കാരണം. അതിനിടയില് ആര്എസ്പി നിര്ണായക സംസ്ഥാന കമ്മിറ്റി യോഗം തിരുവനന്തപുരത്ത് തുടരുകയാണ്. TAGS: Popular X TAGS: